**Ție,femeie**

*AlbAtros*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Tu,femeie

rouă peste flori,te îngemeni

în mamă,soră,fată,bunică,

soacră și prietenă...

ești raza soarelui în jurul lor

dăruind mereu iubire.

Ești taina poeziilor,

fermecătoare

împrăștii în jurul tău lumină

precum luna printre stele

dăruindu-ți sufletul

plin de iubire,lor.

Ești trecutul ,prezentul

viitorul și întreaga viață

a celor ce te iubesc,

ești mâna angelică

pe fruntea visătorilor,

pajiștea verde plină cu flori

ești ...codrul,apa, focul,dorul

ești un tot în care cei pe care-i

iubești se alintă.

De ziua ta,femeie,

îngerii și toți cei ce te iubesc

să-ți cânte-n cor melodia sufletelor

prin care să-ți dovedească

dragostea și iubirea

iar toate florile din lume

să-ți împodobească brațele

căci ziua de azi îți aparține

în întregime.